Henri Victor Vallois

Henri Victor Vallois (1889-1981) estió un antropologo fisico y paleontologo francés que divulgó una clasificación racial en 1944 que trobó muita aceptación entre os antropologos franceses y en as decadas de 1970 y 1980 en Espanya con a obra divulgativa de l'antropologo catalán Panyella.

Estió un d'os redactors en cap d'a Revue d'Anthropologie de 1932 à 1970, y director d'o Musée de l'Homme en 1950.

 Taxonomía racial 
En 1944, Henri Vallois establió una taxonomía racial en a suya obra Les Races humaines, que dividiba os humans en cuatre grupos composatos por vintisiet « races » :Henri Vallois, Les races humaines (1944), puf, 1976, pp.19-20

Razas primitivas : composato por dos razas (vedda, australiana)
Razas negras  : composata por siet razas (etiopiana, melano-africana, negriella, khoisan, melano-india, negrito, melanesiana)
Razas blancas : composata por diez razas (nordica, esteuropea, dinarica, alpina, mediterrania, sud-oriental, indo-afgana, anatolica, ainú, turaniana)
Razas amariellas : composata por ueito razas (siberiana, nord-mongol, centro-mongol, sud-mongol, indonesiana, polinesiana, eskimo, amerindia)

Estas razas serían repartitas en seis arias antropolochicas:
 Europa y la cuenca mediterrania (Africa d'o norte y Asia sudoccidental)
 Africa sub-sahariana
 India
 Asia ultra-himalayica
 Oceanía
 America.

Beluns d'os aspectos polemicos son:
Considerar os melanoindios, os melanesios y os pigmeus asiaticos en o mesmo tranco racial melanodermo que os negros africanos, os pigmeus africanos y os khoisans.
L'asignación d'una raza particular pa as poblacions indonesias.

Bels autors que prenioron esta clasificación cambeyoron as denominacions de colors por radices griegas (Tranco racial melanodermo, tranco racial leucodermo, tranco racial xantodermo, tranco racial australoide). Encara que J.L.Heim milloró a caracterización racial de Vallois con datos bioquimicos, fisiolochicos y patolochicos, os datos cheneticos, que confirman a deseparación d'as "razas primitivas" u "australoides" respecto a las "razas negras", no dan a razón a Vallois en a definición d'as "razas negras". Os haplogrupos situan a os melanesios chunto con as poblacions australianas y amuestran que as poblacions melanoindias son mes relacionatas u con as poblacions d'Asia Occidental y Europa (como deciba Von Eickstedt) u con as poblacions australianas que no pas con as poblacions africanas, con o que o tranco racial melanodermo definito por Vallois habría de considerar només poblacions d'orichen africano.

 Bibliografía 
 Les races humaines, PUF, collection Que sais-je ?, 1944, 1951, 1976
 Les hommes fossiles, éléments de paléontologie humaine, 1946

 Veyer tamién 
« Le Professeur Henri-Victor Vallois, anthropologue et paléo-anthropologue », Bulletins et mémoires de la société d'anthropologie de Paris, 1982.

 Referencias 

Categoría:Antropologos de Francia
Categoría:Muertos en París
Categoría:Naixius de Nancy
Categoría:Paleontologos de Francia
Categoría:1889 (naixencias)
Categoría:1981 (muertes)